**ՀԻՆԱՎՈՐՈՒՄ**

**«ՄԵԿ ՏԱՐՎԱ ԸՆԹԱՑՔՈՒՄ ԱՎԱԳԱՆՈՒ ՆԻՍՏԵՐԻ ԱՎԵԼԻ ՔԱՆ ԿԵՍԻՑ ՀԱՄԱՅՆՔԻ ԱՎԱԳԱՆՈՒ ԱՆԴԱՄ ՎԱՐԴԱՆ ՍՈՒՔԻԱՍՅԱՆԻ ԲԱՑԱԿԱՅԵԼՆ ԱՆՀԱՐԳԵԼԻ ՀԱՄԱՐԵԼՈՒ ՄԱՍԻՆ» ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

Սույն որոշման նախագիծը կազմվել է համաձայն Բյուրեղավան  համայնքի  ավագանու   
2017 թվականի նոյեմբերի 23-ի N  02-Ա  որոշմամբ ընդունված Բյուրեղավան համայնքի ավագանու կանոնակարգի 4-րդ բաժնի 19-րդ կետի`

**19. Համայնքի սվագանու նիստերից անհարգելի բացակայելու դեպքում ավագանու անդամի լիազորությունների վաղաժամկետ դադարեցման կարգը**

1. Ավագանու անդամների մասնակցությունը նիստերին ու քվեարկություններին հաշվառում է աշխատակազմի քարտուղարը։
2. Աշխատակազմի քարտուղարը եռամսյակը մեկ անգամ ավագանու անդամներին տեղեկանք է տալիս նախորդ նիստերից կամ քվեարկություններից իրենց բացակայության մասին։
3. ***Նիստերից ու քվեարկություններից իր բացակայության պատճառի մասին ավագանու անդամը տեղեկացնում է աշխատակազմի քարտուղարին։ Աշխատակազմի քարտուղարը ավագանու նիստի ժամանակ հրապարակում է ավագանու անդամի բացակայության պատճառը, որը և արձանագրվում է։***
4. *Ավագանու անդամը նիստերից կամ քվեարկություններից իր բացակայության պատճառի մասին աշխատակազմի քարտուղարին, սույն կանոնակարգով սահմանված կարգով, չտեղեկացնելու դեպքում բացակայությունը համարվում է անհարգելի և արձանագրվում է համապատասխանաբար։ Բացառություն են կազմում այն դեպքերը, երբ աշխատակազմի քարտուղարին ներկայացվում է անաշխատունակության թերթիկ կամ տեղեկանք բժշկից։*
5. ***Աշխատակազմի քարտուղարի կողմից տարվող հաշվառման հիման վրա, համայնքի ղեկավարը կամ ավագանու անդամը հերթական նիստի քննարկմանն է ներկայացնում ավագանու որոշման նախագիծը` մեկ տարվա ընթացքում նիստերի կամ քվեարկությունների ավելի քան կեսից ավագանու անդամի բացակայելն անհարգելի համարելու մասին։ Որոշման նախագծին կցվում է նիստերից կամ քվեարկություններից ավագանու անդամի բացակայության արձանագրված պատճառները։***
6. Ավագանու անդամն առնվազն 7 օր առաջ գրավոր տեղեկացվում է ավագանու նիստում իր բացակայությունների հարցի քննարկման մասին։ Ավագանու անդամի բացակայության դեպքում, հարցի քննարկումը հետաձգվում է մինչև հաջորդ հերթական կամ արտահերթ նիստը, որտեղ այն քննարկվում է անկախ նրա ներկայությունից։
7. *Յուրաքանչյուր ավագանու անդամի բացակայությունների վերաբերյալ որոշման նախագիծը քննարկվում է առանձին` սույն կանոնակարգի 3-րդ գլխով սահմանված կարգով։ Քննարկման ընթացքում ավագանու անդամը կարող է ելույթ ունենալ, պատասխանել հարցերին, հանդես գալ 5 րոպե տևողությամբ եզրափակիչ ելույթով։*
8. *Նիստերի կամ քվեարկությունների կեսից ավելիին ավագանու անդամի բացակայելն անհարգելի համարելու մասին համայնքի ավագանու որոշումն ընդունվում է նիստին ներկա ավագանու անդամների ձայների մեծամասնությամբ։*

և հիմք ընդունելով ավագանու նիստերից համայնքի ավագանու անդամ Վարդան Սուքիասյանի բացակայության արձանագրված պատճառները:

Աշխատակազմի քարտուղարը ավագանու անդամ Վարդան Սուքիասյանին տեղեկանք (2019 թվականի դեկտեմբերի 20-ի N 239 տեղեկանքը, որը Վ. Սուքիասյանին է ուղարկվել Ֆեյսբուք սոցիալական կայքի Մեսսենջերի միջոցով 25.12.2019թ.-ին) է տվել նախորդ նիստերից բացակայությունների մասին, որին ի պատասխան նիստերից իր բացակայությունների պատճառի մասին ավագանու անդամը տեղեկացրել է աշխատակազմի քարտուղարին (2019 թվականի դեկտեմբերի 20-ի տեղեկատվություն):

2018 թվականի ընթացքում ավագանու թվով 13 նիստերի ավելի քան կեսից՝ 7 նիստից (25.05.2018թ. թիվ 7, 04.07.2018թ. թիվ 8, 17.07.2018թ. թիվ 9, 14.09.2018թ. թիվ 10, 15.10.2018թ. թիվ 11, 12.12.2018թ. թիվ 12 և 27.12.2018թ. թիվ 13), 2019 թվականի ընթացքում ավագանու թվով 11 նիստերի ավելի քան կեսից՝ 9 նիստից (12.03.2019թ. թիվ 2, 12.04.2019թ. թիվ 3, 15.05.2019թ. թիվ 4, 04.06.2019թ. թիվ 5, 04.07.2019թ. թիվ 6, 15.07.2019թ. թիվ 7, 14.10.2019թ. թիվ 8, 27.11.2019թ. թիվ 9, ինչպես նաև 27.12.2019թ. թիվ 11) Բյուրեղավան համայնքի ավագանու անդամ Վարդան Սուքիասյանն ունի բացակայություններ, որոնց պատճառները արձանագրվել են համայնքի ավագանու 2019 թվականի դեկտեմբերի 27-ի թիվ 11 նիստի ժամանակ (Վարդան Սուքիասյանը համայնքապետարանի աշխատակազմ էր ներկայացրել իր անձնագրի պատճենը՝ երկրից բացակայելը հավաստող կնիքներով, և տեղեկանք այն մասին, որ Հայաստանում գտնվելու ընթացքում ավագանու նիստերից բացակայել է, քանի որ զբաղվել է անասնապահությամբ և նիստի օրերին չի կարողացել ներկա գտնվել):

Աշխատակազմի քարտուղարի կողմից տարվող հաշվառման հիման վրա, ավագանու հերթական նիստի քննարկմանն է ներկայացնում ավագանու որոշման սույն նախագիծը` մեկ տարվա ընթացքում ավագանու նիստերի ավելի քան կեսից Բյուրեղավան համայնքի ավագանու անդամ Վարդան Սուքիասյանի բացակայելն անհարգելի համարելու մասին։

*Լիլիթ Ավուշյան*

ՀԱՄԱՅՆՔԻ ՂԵԿԱՎԱՐ՝ Հ. ԲԱԼԱՍՅԱՆ

**ՏԵՂԵԿԱՆՔ**

**«ՄԵԿ ՏԱՐՎԱ ԸՆԹԱՑՔՈՒՄ ԱՎԱԳԱՆՈՒ ՆԻՍՏԵՐԻ ԱՎԵԼԻ ՔԱՆ ԿԵՍԻՑ ՀԱՄԱՅՆՔԻ ԱՎԱԳԱՆՈՒ ԱՆԴԱՄ ՎԱՐԴԱՆ ՍՈՒՔԻԱՍՅԱՆԻ ԲԱՑԱԿԱՅԵԼՆ ԱՆՀԱՐԳԵԼԻ ՀԱՄԱՐԵԼՈՒ ՄԱՍԻՆ» ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԿԱՄ ԲԱՑԱԿԱՅՈՒԹՅԱՆ ՄԱՍԻՆ**

«Մեկ տարվա ընթացքում ավագանու նիստերի ավելի քան կեսից համայնքի ավագանու անդամ Վարդան Սուքիասյանի բացակայելն անհարգելի համարելու մասին» Բյուրեղավան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։

*Լ. Ավուշյան*

ՀԱՄԱՅՆՔԻ ՂԵԿԱՎԱՐ՝ Հ. ԲԱԼԱՍՅԱՆ

**ՏԵՂԵԿԱՆՔ**

**«ՄԵԿ ՏԱՐՎԱ ԸՆԹԱՑՔՈՒՄ ԱՎԱԳԱՆՈՒ ՆԻՍՏԵՐԻ ԱՎԵԼԻ ՔԱՆ ԿԵՍԻՑ ՀԱՄԱՅՆՔԻ ԱՎԱԳԱՆՈՒ ԱՆԴԱՄ ՎԱՐԴԱՆ ՍՈՒՔԻԱՍՅԱՆԻ ԲԱՑԱԿԱՅԵԼՆ ԱՆՀԱՐԳԵԼԻ ՀԱՄԱՐԵԼՈՒ ՄԱՍԻՆ» ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԲՅՈՒՐԵՂԱՎԱՆ ՀԱՄԱՅՆՔԻ ԲՅՈՒՋԵԻ ԵԿԱՄՈՒՏՆԵՐՈՒՄ ԵՎ ԾԱԽՍԵՐՈՒՄ ՍՊԱՍՎԵԼԻՔ ՓՈՓՈԽՈՒԹՅՈՒՆՆԵՐԻ ՄԱՍԻՆ**

«Մեկ տարվա ընթացքում ավագանու նիստերի ավելի քան կեսից համայնքի ավագանու անդամ Վարդան Սուքիասյանի բացակայելն անհարգելի համարելու մասին» Բյուրեղավան համայնքի ավագանու որոշման նախագծի ընդունմամբ Բյուրեղավան համայնքի 2020 թվականի բյուջեում էական փոփոխություններ չեն նախատեսվում:

*Լ. Պողոսյան*

ՀԱՄԱՅՆՔԻ ՂԵԿԱՎԱՐ՝ Հ. ԲԱԼԱՍՅԱՆ